CELEX: 32016R1955
Language: et
Date: 2016-11-08 00:00:00
Title: Nõukogu rakendusmäärus (EL) 2016/1955, 8. november 2016, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

9.11.2016   
            
            
               ET
            
            
               Euroopa Liidu Teataja
            
            
               L 301/1
            
         NÕUKOGU RAKENDUSMÄÄRUS (EL) 2016/1955,
   8. november 2016,
   millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 17. märtsi 2014. aasta määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, (1) eriti selle artikli 14 lõiget 1,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 17. märtsil 2014 vastu määruse (EL) nr 269/2014.
            
         
               (2)
            
            
               Tulenevalt sellest, et Venemaa Föderatsioon organiseeris ebaseaduslikult annekteeritud Krimmis ja Sevastopolis Riigiduuma valimised, leiab nõukogu, et määruse (EL) nr 269/2014 I lisas esitatud nende füüsiliste ja juriidiliste isikute, üksuste ja asutuste loetellu, kelle suhtes kohaldatakse piiravaid meetmeid, tuleks lisada kuus isikut.
            
         
               (3)
            
            
               Määruse (EL) nr 269/2014 I lisa tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas loetletud isikud kantakse määruse (EL) nr 269/2014 I lisas esitatud loetellu.
   Artikkel 2
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. november 2016
      
         
            Nõukogu nimel
         
         
            eesistuja
         
         P. KAŽIMÍR
      
   
   
      (1)  ELT L 78, 17.3.2014, lk 6.
   
      LISA
      
         Artiklis 1 osutatud isikute loetelu
      
      
         
                      
                  
                  
                     Nimi
                  
                  
                     Identifitseerimisandmed
                  
                  
                     Põhjendused
                  
                  
                     Loetellu kandmise kuupäev
                  
               
                     „152.
                  
                  
                     Ruslan Ismailovich BALBEK
                     Руслан Исмаилович
                     Бальбек
                  
                  
                     Sünniaeg: 28.8.1977
                     Sünnikoht: Bekobod, Usbeki NSV
                  
                  
                     Ebaseaduslikult annekteeritud Krimmi Autonoomsest Vabariigist valitud Riigiduuma liige.
                     Etnilisi küsimusi käsitleva duumakomisjoni aseesimees.
                     2014. aastal nimetati Balbek nn Krimmi Vabariigi ministrite nõukogu aseesimeheks ja ta töötas sellel ametikohal eesmärgiga integreerida ebaseaduslikult annekteeritud Krimmi poolsaar Venemaa Föderatsiooniga, mille eest anti talle medal „Krimmi Vabariigi kaitsmise eest“. Ta toetas Krimmi annekteerimist üldsusele suunatud avaldustes, muu hulgas teda kirjeldaval veebilehel veebisaidil United Russia (Krimmi haru) ja NTV veebisaidil 3. juulil 2016 avaldatud artiklis.
                  
                  
                     9.11.2016
                  
               
                     153.
                  
                  
                     Konstantin Mikhailovich BAKHAREV
                     Константин Михайлович
                     Бахарев
                  
                  
                     Sünniaeg: 20.10.1972
                     Sünnikoht: Simferopol, Ukraina NSV
                  
                  
                     Ebaseaduslikult annekteeritud Krimmi Autonoomsest Vabariigist valitud Riigiduuma liige.
                     Finantsturge käsitleva duumakomisjoni liige.
                     2014. aasta märtsis nimetati Bakharev nn Krimmi Vabariigi riiginõukogu aseesimeheks ning 2014. aasta augustis selle organi esimeseks aseesimeheks. Ta on tunnistanud, et on isiklikult osalenud 2014. aastal toimunud sündmustes, mille tulemusena Krimm ja Sevastopol ebaseaduslikult annekteeriti, mida ta on avalikult toetanud, muu hulgas 22. märtsil 2016 veebisaidil gazetakrimea.ru ja 23. augustil 2016 veebisaidil c-pravda.ru avaldatud intervjuus. Talle on nn Krimmi Vabariigi „ametivõimud“ andnud ordeni „Kohusetundlikkuse eest“.
                  
                  
                     9.11.2016
                  
               
                     154.
                  
                  
                     Dmitry Anatolievich BELIK
                     Дмитрий Анатольевич
                     Белик
                  
                  
                     Sünniaeg: 17.10.1969
                     Sünnikoht: Kular Ust-Janski uluss, Jakuutia Autonoomne NKV
                  
                  
                     Ebaseaduslikult annekteeritud Sevastopoli linnast valitud Riigiduuma liige.
                     Maksuküsimusi käsitleva duumakomisjoni liige.
                     Olles 2014. aastal veebruarist märtsini Sevastopoli kohaliku omavalitsuse liige, toetas ta nn rahvalinnapea Alexei Chaliy tegevust. Ta on avalikult tunnistanud oma osalemist 2014. aasta sündmustes, mille tulemusena Krimm ja Sevastopol ebaseaduslikult annekteeriti, mida ta on avalikult kaitsnud, muu hulgas oma isiklikul veebisaidil ja 21. veebruaril 2016 veebisaidil nation-news.ru avaldatud intervjuus.
                     Tema osalemise eest selles annekteerimise protsessis anti talle Venemaa riikliku ordeni „Emamaa eest täidetud kohustuste eest“ II järk.
                  
                  
                     9.11.2016
                  
               
                     155.
                  
                  
                     Andrei Dmitrievich KOZENKO
                     Андрей Дмитриевич
                     Козенко
                  
                  
                     Sünniaeg: 3.8.1981
                     Sünnikoht: Simferopol, Ukraina NSV
                  
                  
                     Ebaseaduslikult annekteeritud Krimmi Autonoomsest Vabariigist valitud Riigiduuma liige.
                     Finantsturge käsitleva duumakomisjoni liige.
                     2014. aasta märtsis nimetati Kozenko nn Krimmi Vabariigi riiginõukogu aseesimeheks. Ta on avalikult tunnistanud oma osalemist 2014. aasta sündmustes, mille tulemusena Krimm ja Sevastopol ebaseaduslikult annekteeriti, mida ta on avalikult kaitsnud, muu hulgas 12. märtsil 2016 veebisaidil gazetacrimea.ru avaldatud intervjuus. Selles annekteerimise protsessis osalemise eest andsid talle kohalikud nn ametivõimud medali „Krimmi Vabariigi kaitsmise eest“.
                  
                  
                     9.11.2016
                  
               
                     156.
                  
                  
                     Svetlana Borisovna SAVCHENKO
                     Светлана Борисовна
                     Савченко
                  
                  
                     Sünniaeg: 24.6.1965
                     Sünnikoht: Belogorsk, Ukraina NSV
                  
                  
                     Ebaseaduslikult annekteeritud Krimmi Autonoomsest Vabariigist valitud Riigiduuma liige.
                     Kultuuriküsimusi käsitleva duumakomisjoni liige.
                     Ta on olnud alates 2012. aastast Krimmi Autonoomse Vabariigi ülemnõukogu liige ning alates 2014. aasta märtsist toetas ebaseaduslikult annekteeritud Krimmi ja Sevastopoli integreerimist Venemaa Föderatsiooni. 2014. aasta septembris valiti Savchenko nn Krimmi Vabariigi riiginõukokku. Ta on mitmel korral üldsusele suunatud avaldustes kaitsnud Krimmi ja Sevastopoli ebaseaduslikku annekteerimist, muu hulgas 2. aprillil 2016 ja 20. augustil 2016 veebisaidil c-pravda.ru avaldatud intervjuudes. 2014. aastal anti talle Venemaa riigiorden „Emamaa eest täidetud kohustuste eest“ ning 2015. aastal andsid nn Krimmi Vabariigi „ametivõimud“ talle ordeni „Kohusetundlikkuse eest“
                  
                  
                     9.11.2016
                  
               
                     157.
                  
                  
                     Pavel Valentinovich SHPEROV
                     Павел Валентинович
                     Шперов
                  
                  
                     Sünniaeg: 4.7.1971
                     Sünnikoht: Simferopol, Ukraina NSV
                  
                  
                     Ebaseaduslikult annekteeritud Krimmi Autonoomsest Vabariigist valitud Riigiduuma liige.
                     Sõltumatute Riikide Ühenduse (SRÜ), Euraasia integratsiooni ja kaasmaalastega sõlmitud sidemete duumakomisjoni liige.
                     2014. aasta septembris valiti Shperov nn Krimmi Vabariigi riiginõukokku.
                     Muu hulgas 3. septembril 2016 veebisaidil ldpr-rk.ru avaldatud intervjuus on ta avalikult tunnistanud oma rolli 2014. aasta sündmustes, mille tulemusena annekteeriti ebaseaduslikult Krimm ja Sevastopol, ja eriti oma rolli poolsaare ebaseadusliku annekteerimise üle peetud ebaseadusliku referendumi korraldamises.
                  
                  
                     9.11.2016“